80-jarige dood gevind ná kapingArgieffoto Lt. Kay Makhubela, polisiewoordvoerder, het gesê die bejaarde man was saam met sy 23-jarige kleinseun in die motor toe drie gewapende mans dit Woensdagnag rondom 20:00 in Mayfair, Johannesburg, gekaap het. “Die mans het die kleinseun in Dobsonville in Soweto afgelaai en met die bejaarde man weggery,” het Makhubela gesê. “Die kleinseun het na die polisiestasie geloop en die voorval aangemeld.” Die polisie het die voertuig, ŉ wit Honda, gesoek en dit verlate in die gebied aangetref. Die bejaarde man se liggaam is in die kattebak gevind. Hy is geskiet. Geen verdagtes is tot dusver in hegtenis geneem nie. ŉ Saak van moord en kaping word ondersoek. News24